CELEX: C2006/143/29
Language: lv
Date: 2006-06-17 00:00:00
Title: Lieta C-502/04: Tiesas (otrā palāta) spriedums  2006. gada 16. februārī  ( Bundesverwaltungsgericht  lūgums sniegt prejudiciālu nolēmumu) —  Ergün Torun  pret Augsburgas pilsētu (EKK un Turcijas asociācija — Darba ņēmēju brīva pārvietošanās — Asociācijas padomes Lēmuma Nr. 1/80 7. panta otrā daļa — Darba ņēmēja, kas ir Turcijas pilsonis, pilngadīgs bērns, kurš mītnes dalībvalstī ir ieguvis arodizglītību — Kriminālā sodāmība — Sekas attiecībā uz uzturēšanās tiesībām)

17.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 143/16
            
         Tiesas (otrā palāta) spriedums 2006. gada 16. februārī (Bundesverwaltungsgericht lūgums sniegt prejudiciālu nolēmumu) — Ergün Torun pret Augsburgas pilsētu
   (Lieta C-502/04) (1)
   
   (EKK un Turcijas asociācija - Darba ņēmēju brīva pārvietošanās - Asociācijas padomes Lēmuma Nr. 1/80 7. panta otrā daļa - Darba ņēmēja, kas ir Turcijas pilsonis, pilngadīgs bērns, kurš mītnes dalībvalstī ir ieguvis arodizglītību - Kriminālā sodāmība - Sekas attiecībā uz uzturēšanās tiesībām)
   (2006/C 143/29)
   Tiesvedības valoda — vācu
   Iesniedzējtiesa
   
      Bundesverwaltungsgericht
   
   Lietas dalībnieki pamata procesā
   Prasītājs: Ergün Torun
   
   
      Atbildētāja: Augsburgas pilsēta
   Priekšmets
   Lūgums sniegt prejudiciālu nolēmumu — Bundesverwaltungsgericht — EKK un Turcijas Asociācijas padomes Lēmuma Nr. 1/80 6., 7. un 14. panta interpretācija — Darba ņēmēja, kas ir Turcijas pilsonis un kurš ir likumīgi nodarbināts dalībvalsts darba tirgū, ģimenes loceklis, kas ir Turcijas pilsonis un kurš ir notiesāts ar brīvības atņemšanu uz trim gadiem, kura nav aizstāta ar nosacītu sodu — Uzturēšanās tiesību zaudējums
   Rezolutīvā daļa:
   Imigrējoša darba ņēmēja, kas ir Turcijas pilsonis un kurš ir likumīgi nodarbināts dalībvalsts darba tirgū vairāk nekā trīs gadus, pilngadīgs bērns, kas šajā dalībvalstī ir ieguvis arodizglītību un kas atbilst Asociācijas padomes, kas ir izveidota saskaņā ar līgumu, ar kuru tika nodibināta asociācija starp Eiropas Ekonomikas kopienu un Turciju, 1980. gada 19. septembra Lēmuma Nr. 1/80 par Asociācijas nodibināšanu 7. panta otrajā daļā noteiktajiem nosacījumiem, uzturēšanas tiesības, kuras izriet no minētajā noteikumā paredzētajām tiesībām pieņemt jebkuru darba piedāvājumu, zaudē tikai šī lēmuma 14. panta 1. punktā minētajos gadījumus, vai ja viņš uz ilgāku laiku un bez pamatota iemesla atstāj mītnes dalībvalsts teritoriju.
   
      (1)  OV C 31, 05.02.2005.